NVE varsler flom på Østlandet
Flomvarselet gjelder Oppland, Hedmark, Oslo, Akershus og Østfold - Det er ventet at vannføringen vil øke raskt i mange mindre elver og bekker. Kraftige regnbyger kan gi lokale oversvømmelser. Tettbygde strøk vil være spesielt utsatt. Kraftige regnbyger gir stedvis økt fare for jordskred, spesielt i bratte skråninger. Utglidninger langs elver og bekker med stor vannføring kan forekomme, heter det i flomvarselet. Det er stor usikkerhet knyttet til både hvor nedbøren vil falle og hvor mye som vil komme, understreker NVE.
Norges vassdrags- og energidirektorat (NVE) advarer mot lokalt mye nedbør på Østlandet som kan føre til raskt økende vannføring og lokale oversvømmelser onsdag og torsdag.